બરડાસાગર ડેમમાંથી કેનાલ મારફત સિંચાઈ માટે પાણી આપવામાં આવે છે જેમાં 10 થી 12 ગામના ખેડૂતો આ સિંચાઈનો લાભ લે છે જેમાં રીણાવાડા, કાંટેલા, શ્રીનગર, બરડીયા, રાતડી, પાલખડા, કેશવ, મોઢવાડા, કિંદરખેડા, દેગામ, ભારવાડા, સીમાણી વગેરે ગામના ખેડૂતો આ કેન્ાાલ મારફત વરસાદ ખેંચાય ત્યારે અને શિયાળુ પાકમાં પણ આ પાણીનો સિંચાઈ કરી પાકને બચાવે છે. પરંતુ અમુક અસામાજીક તત્વો અવારનવાર આ ડેમનો વાલ્વ ખોલી નાખી અને ડેમ ઉપરના ચોકીદારને પણ ધમકાવી વાલ્વ ખોલી નાખતા પાણીનો વેડફાટ થાય છે. આ વર્ષે વાવણીલાયક જોરદાર વરસાદ થતા પોરબંદર તાલુકાના ચેકડેમો, તળાવો, નદી-નાળા છલકાઈ ગયા હતા. ઉપરાંત બરડાસાગર ડેમમાં પણ પુષ્કળ પાણીની આવક થયેલ ત્યારે ખેડૂતોની જીવાદોરી સમાન આ ડેમમાંથી નીકળતી કેનાલો સિંચાઈ મારફત ખેડૂતોને લાખોની ઉપજ આપે છે. ત્યારે આ ડેમ ઉપર કાયમી ચોકીદાર રાખવો તેમજ અધિકારીઆે પણ આ ડેમ ઉપર પૂરતું ધ્યાન આપે અને પાણીનો વેડફાટ થતો અટકાવે તેવી આ વિસ્તારના ખેડૂતોની માંગ છે.